CELEX: 62020TN0151
Language: sl
Date: 2020-03-16 00:00:00
Title: Zadeva T-151/20: Tožba, vložena 16. marca 2020 – Češka republika/Komisija

25.5.2020   
            
            
               SL
            
            
               Uradni list Evropske unije
            
            
               C 175/32
            
         
      Tožba, vložena 16. marca 2020 – Češka republika/Komisija
      (Zadeva T-151/20)
      (2020/C 175/42)
      Jezik postopka: češčina
      
         Stranki
      
      
         Tožeča stranka: Češka republika (zastopniki: M. Smolek, J. Vláčil in O. Serdula, agenti)
      
         Tožena stranka: Evropska unija, ki jo zastopa Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Evropski uniji, ki jo zastopa Evropska komisija, naloži, naj Češki republiki iz naslova neupravičene obogatitve vrne znesek v višini 40.482.255 CZK, ki je bil 17. marca 2015 brez podlage pogojno vplačan na račun Evropske komisije;
               
            
                  —
               
               
                  Evropski uniji, ki jo zastopa Evropska komisija, naloži, naj Češki republiki iz naslova neupravičene obogatitve vrne znesek v višini 2.698.817 CZK, ki je bil 22. decembra 2016 brez podlage vplačan na račun Evropske komisije;
               
            
                  —
               
               
                  Evropski uniji, ki jo zastopa Evropska komisija, naloži plačilo stroškov postopka.
               
            
         Tožbeni razlog in bistvene trditve
      
      Tožeča stranka v utemeljitev tožbe navaja en tožbeni razlog.
      Tožeča stranka trdi, da sporni znesek ustreza nepobranim carinam iz naslova uvoza žepnih vžigalnikov na kresilni kamen iz Laosa v višini 53 976 340 CZK po odbitku stroškov pobiranja. Na račun Komisije je bil 17. marca 2015 na podlagi zahteve Komisije z dne 21. januarja 2015 pogojno vplačan znesek 40 482 255 CZK (75 % nepobranih carin). Na račun Komisije je bil 22. decembra 2016 na podlagi zahteve Komisije za plačilo razlike, ki ustreza povečanju dela, ki pripada Uniji, na 80 %, vplačan znesek 2 698 817 CZK (5 % nepobranih carin).
      Vplačilo tega zneska na račun Komisije je bilo brez podlage, ker zadevna carina ni mogla biti pobrana iz razlogov, ki jih ni mogoče pripisati Češki republiki. V skladu s členom 17(2)(b) Uredbe št. 1150/2000 z dne 22 maja 2000 (1) Češka republika zato Komisiji spornega zneska ni bila dolžna dati na razpolago.
      
         (1)  Uredba Sveta (ES, Euratom) št. 1150/2000 z dne 22. maja 2000 o izvajanju Sklepa 2007/436/ES, Euratom o sistemu virov lastnih sredstev Evropskih skupnosti (UL, posebna izdaja v slovenščini, poglavje 1, zvezek 3, str. 169).